《大鎗岭》
明代·程敏政

四顾峰峦剑戟攒，丹梯百折暗中盘。凝眸叵测东西阔，仰面惟愁上下难。

土著已谙犹足弱，客游虽壮亦心寒。我来疑是兹山幸，欲写微名石上刊。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。